CELEX: 32021R2002
Language: et
Date: 2021-11-15 00:00:00
Title: Nõukogu määrus (EL) 2021/2002, 15. november 2021, millega muudetakse määrust (EL) 2021/90, millega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2021. aastaks

17.11.2021   
               
               
                  ET
               
               
                  Euroopa Liidu Teataja
               
               
                  L 407/1
               
            
         NÕUKOGU MÄÄRUS (EL) 2021/2002,
         15. november 2021,
         millega muudetakse määrust (EL) 2021/90, millega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2021. aastaks
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 43 lõiget 3,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu määrusega (EL) 2021/90 (1) määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2021. aastaks. Kõnealuse määrusega rakendatakse liidu õiguses Musta mere (29. geograafilise alapiirkonna) kammeljapüügi mitmeaastane majandamiskava, mis võeti vastu Vahemere üldise kalanduskomisjoni (GFCM) soovitusega GFCM/41/2017/4 nii nagu seda on muudetud GFCMi soovitusega GFCM/43/2019/3.
                  
               
                     (2)
                  
                  
                     GFCM võttis 2021. aastal toimunud 44. aastakoosolekul vastu otsuse, milles märgiti, et 2020. aastal ei olnud Euroopa Liit oma hariliku kammelja kvooti täielikult ära kasutanud, ja kiideti heaks kasutamata kvoodi ülekandmine, pidades silmas COVID-19 pandeemia põhjustatud erandlikku olukorda. GFCMi otsus tuleks rakendada liidu õiguses.
                  
               
                     (3)
                  
                  
                     Määruses (EL) 2021/90 sätestatud Musta mere kalapüügivõimaluste jaotust tuleks seega muuta, et võtta arvesse GFCMi kehtestatud liidu kvootide kohandusi. Alakasutamisest tulenevate kalapüügivõimaluste jaotamisel tuleks lähtuda iga liikmesriigi vastavast panusest alakasutamisse, muutmata seejuures määruses (EL) 2021/90 (milles käsitletakse lubatud kogupüükide (TACid) iga-aastast eraldamist) kehtestatud jaotuspõhimõtet.
                  
               
                     (4)
                  
                  
                     Määrust (EL) 2021/90 tuleks seetõttu vastavalt muuta.
                  
               
                     (5)
                  
                  
                     Määruses (EL) 2021/90 sätestatud püügi piirnorme kohaldatakse alates 1. jaanuarist 2021. Käesoleva määrusega kehtestatud püügi piirnorme käsitlevad sätted peaksid seetõttu jõustuma võimalikult kiiresti ja neid tuleks kohaldada tagasiulatuvalt alates 1. jaanuarist 2021. Tagasiulatuv kohaldamine ei mõjuta õiguskindluse ja õiguspärase ootuse kaitse põhimõtteid, kuna asjaomaseid kalapüügivõimalusi suurendati ja need ei ole veel ammendatud. Olukorra kiireloomulisuse tõttu peaks käesolev määrus jõustuma kohe pärast avaldamist,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2021/90 muutmine
            Määruse (EL) 2021/90 VII lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. november 2021
            
               
                  Nõukogu nimel
               
               
                  eesistuja
               
               J. PODGORŠEK
            
         
         
            (1)  Nõukogu 28. jaanuari 2021. aasta määrus (EL) 2021/90, millega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2021. aastaks (ELT L 31, 29.1.2021, lk 1).
      
      
         
            LISA
            Määruse (EL) 2021/90 VII lisas esitatud tabel hariliku kammelja püügivõimaluste kohta Musta mere liidu vetes asendatakse järgmisega:
            
               
                           „Liik:
                        
                        
                           harilik kammeljas
                        
                        
                           Püügipiirkond:
                        
                        
                           Musta mere liidu veed – geograafiline alapiirkond 29
                        
                     
                           
                              Scophthalmus maximus
                           
                        
                        
                           (TUR/F3742C)
                        
                     
                           Bulgaaria
                        
                        
                           87,825 
                        
                        
                            
                        
                        
                           Analüütiline TAC
                           Ei kohaldata määruse (EÜ) nr 847/96 artiklit 3.
                           Ei kohaldata määruse (EÜ) nr 847/96 artiklit 4.
                        
                     
                           Rumeenia
                        
                        
                           80,116 
                        
                        
                            
                        
                     
                           Liit
                        
                        
                           167,941 
                        
                        
                           
                               (*1)
                           
                        
                     
                           TAC
                        
                        
                           857 
                        
                     
            
               (*1)  Kalandustegevus, sealhulgas kala ümberlaadimine, pardal hoidmine, lossimine ja esmamüük, ei ole lubatud 15. aprillist kuni 15. juunini 2021.“